กฎสำนักนายกรัฐมนตรีกฎสำนักนายกรัฐมนตรีฉบับที่ ๖๓ (พ.ศ. ๒๕๑๔)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘----------- อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ ข้อ๑ ให้ยกเลิกกฎสำนักนายกรัฐมนตรี ฉบับที่ ๔๐ (พ.ศ.๒๔๙๓) ออกตามความในพระราชบัญญัติเครื่องแบบข้าราชการพลเรือน พุทธศักราช๒๔๗๘ (ว่าด้วยเครื่องแบบเจ้าพนักงานบางตำแหน่งในกรมสรรพสามิต) ข้อ๒ ให้ข้าราชการกรมสรรพสามิตดังต่อไปนี้ (๑)อธิบดี (๒)รองอธิบดี (๓)ผู้อำนวยการกอง (๔)ผู้ช่วยผู้อำนวยการกอง (๕)หัวหน้ากอง (๖)สรรพสามิตเขต (๗)ผู้ช่วยสรรพสามิตเขต (๘)สรรพสามิตจังหวัด (๙)ผู้ช่วยสรรพสามิตจังหวัด (๑๐)สรรพสามิตอำเภอ (๑๑)สรรพสามิตกิ่งอำเภอ (๑๒)นายตรวจสรรพสามิต (๑๓)ข้าราชการกรมสรรพสามิตซึ่งได้รับแต่งตั้งให้เป็นเจ้าพนักงาน หรือพนักงานเจ้าหน้าที่ตามกฎหมายมีสิทธิแต่งเครื่องแบบเจ้าพนักงานสรรพสามิตตามกฎสำนักนายกรัฐมนตรีนี้ ข้อ๓ เครื่องแบบเจ้าพนักงานสรรพสามิตชาย มี ๒ แบบ คือ (๑)เครื่องแบบสีกากี (๒)เครื่องแบบสีขาว ข้อ๔ เครื่องแบบสีกากี ประกอบด้วย (๑)หมวกทรงหม้อตาลหรือหมวกแก๊ปทรงอ่อนสีกาก ีหมวกทรงหม้อตาลสีกากี มีส่วนประกอบดังนี้ (ก)กะบังหน้าทำด้วยหนังหรือวัตถุเทียมหนังสีดำ สำหรับข้าราชการตั้งแต่ชั้นเอก อันดับ๒ ขึ้นไปมีลายปักรูปช่อชัยพฤกษ์สีเงินที่ขอบล่างของกะบัง๑ แถว ชั้นพิเศษ ๒ แถว (ข)ตราหน้าหมวกรูปดวงตรากรมสรรพสามิตสูง ๗ เซนติเมตร กว้าง ๖เซนติเมตร ทำด้วยโลหะสีเงินสำหรับข้าราชการตั้งแต่ชั้นจัตวา อันดับ ๔ ขึ้นไป ตราหน้าหมวกทำด้วยโลหะสีเงิน หรือปักด้วยดิ้นสีเงินบนหมอนสักหลาดสีน้ำเงินดำ (ค)สายรัดคางทำหนังหรือวัตถุเทียมหนังสีดำ กว้าง ๑ เซนติเมตร ปลายสายมีดุมโลหะสีเงินลายดุนรูปนกวายุภักษ์ ข้างละ ๑ ดุมถ้าใช้ตราหน้าหมวกปักด้วยดิ้นสีเงิน ให้ใช้สายรัดคางทำด้วยแถบดิ้นสีน้ำเงิน (ง)ผ้าพันหมวกสีน้ำเงินดำ หมวกแก๊ปทรงอ่อนสีกากีใช้ในเวลาออกตรวจราชการ มีตราหน้าหมวกรูปดวงตรากรมสรรพสามิต สูง ๓.๕ เซนติเมตร กว้าง ๒.๕ เซนติเมตรทำด้วยโลหะสีเงิน (๒)เสื้อคอพับหรือเสื้อคอแบะ สีกากี เสื้อคอพับสีกากีแขนยาวรัดข้อมือขัดดุมข้างละ ๑ดุมหรือแขนสั้นเหนือศอกเล็กน้อยมีกระเป๋าที่อกเสื้อข้างละ ๑ กระเป๋าที่กระเป๋าเสื้อมีสาบกว้าง ๓.๕ เซนติเมตรอยู่ตรงกลางตามทางดิ่งมีใบปกกระเป๋ารูปมนชายกลางแหลม ที่ปากกระเป๋าทั้งสองข้างติดดุมข้างละ ๑ดุมสำหรับขัดกับใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตร ติดดุมตามแนวอกเสื้อ ๕ ดุมระยะห่างกันพอสมควร ดุมที่กล่าวนี้มีลักษณะเป็นรูปกลมแบนทำด้วยวัตถุสีกลืนกับสีเสื้อ เมื่อสวมเสื้อนี้ให้สอดชายเสื้อไว้ภายในกางเกง เสื้อคอแบะสีกากีมีลักษณะและส่วนประกอบเช่นเดียวกับเสื้อคอพับสีกากี เว้นแต่ติดดุมตามแนวอกเสื้อ ๓ ดุม ในโอกาสไปงานพิธีหรือเข้าที่ชุมชนให้ใช้เสื้อคอพับแขนยาว ผูกผ้าผูกคอสีดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สอง ผู้ซึ่งได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วย (๓)อินทรธนูอ่อน ทำด้วยผ้าชนิดและสีเดียวกับเสื้อเป็นรูปสี่เหลี่ยมผืนผ้าเรียวจากทางด้านไหล่ไปคอ ปลายมน ด้านไหล่กว้าง ๔ เซนติเมตร เย็บติดกบนเสื้อ ด้านคอกว้าง ๓ เซนติเมตร ตอนปลายขัดดุมติดกับตัวเสื้อดุมที่กล่าวนี้มีลักษณะและสีเช่นเดียวกับดุมเสื้อ (๔)กางเกงขายาวสีกากี ไม่พับปลายขา ปลายขายาวปิดตาตุ่ม กว้างไม่น้อยกว่า ๒๓ เซนติเมตรและไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑ เซนติเมตร ๕ ห่วงที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า และจะมีกระเป๋าหลังเป็นกระเป๋าเจาะไม่มีปก ก็ได้ (๕)เข็มขัดด้ายถักสีกากีหรือเข็มขัดหนังสีน้ำตาล เข็มขัดด้ายถักสีกากีกว้าง ๓ เซนติเมตร หัวเข็มขัดทำด้วยโลหะสีเงินเป็นรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕เซนติเมตร พื้นเกลี้ยง กึ่งกลางหัวเข็มขัดมีลายดุนรูปนกวายุภักษ์ ไม่มีเข็มสำหรับสอดรูปลายสายหุ้มด้วยโลหะสีเงิน กว้าง ๑ เซนติเมตร เข็มขัดหนังสีน้ำตาลมีลักษณะและส่วนประกอบเช่นเดียวกับเข็มขัดด้ายถักสีกากี เว้นแต่ปลายสายไม่หุ้มด้วยโลหะสีเงิน (๖)รองเท้าให้ใช้รองเท้าหุ้มส้นหรือหุ้มข้อหนังสีดำ ไม่มีลวดลาย (๗)ถุงเท้า ให้ใช้ถุงเท้าสีดำ ข้อ๕ เครื่องแบบสีขาว ประกอบด้วย (๑)หมวกทรงหม้อตาลสีขาว มีลักษณะและส่วนประกอบเช่นเดียวกับหมวกทรงหม้อตาลสีกากี (๒)เสื้อคอพับหรือเสื้อคอแบะสีขาว มีลักษณะส่วนประกอบและการแต่งเช่นเดียวกับเสื้อคอพับสีกากี (๓)อินทรธนูแข็งทำด้วยสักหลาดสีน้ำเงินดำ เป็นแผ่นสี่เหลี่ยม กว้าง ๕ เซนติเมตร ยาวตามขนาดของบ่า ด้านคอปลายมนติดดุมโลหะสีเงินลายดุนรูปนกวายุภักษ์ ขอบมีแถบดิ้นสีเงิน กว้าง ๖ มิลลิเมตร เว้นด้านไหล่สำหรับข้าราชการตั้งแต่ชั้นจัตวาอันดับ ๔ ขึ้นไป ให้ใช้แถบดิ้นสีเงินกว้าง ๑ เซนติเมตรสำหรับข้าราชการชั้นพิเศษ ให้ใช้อินทรธนูปักด้วยดิ้นสีเงินเป็นรูปลายถักเต็มแผ่นอินทรธนู (๔)กางเกงขายาวสีขาว มีลักษณะและส่วนประกอบเช่นเดียวกับกางเกงขายาวสีกากี (๕)เข็มขัดหนังสีดำ มีลักษณะและส่วนประกอบเช่นเดียวกับเข็มขัดหนังสีน้ำตาล (๖)รองเท้า เช่นเดียวกับรองเท้าที่ใช้กับเครื่องแบบสีกากี (๗)ถุงเท้า เช่นเดียวกับถุงเท้าที่ใช้กับเครื่องแบบสีกากี ข้อ๖ เครื่องหมาย ให้ติดเครื่องหมายพระเกี้ยวรัศมีบนอินทรธนู ด้านคอใต้พระเกี้ยวรัศมีมีอักษรย่อ "สส" ทำด้วยโลหะสีเงินสูง ๓ เซนติเมตร กว้าง ๑.๕ เซนติเมตร ติดประกอบเป็นชิ้นเดียวกันและมีเครื่องหมายชั้นบนอินทรธนูดังต่อไปนี้ (๑)สำหรับข้าราชการชั้นจัตวา ติดเครื่องหมายประกอบด้วยบั้งโลหะสีเงินกว้าง๕ มิลลิเมตร ปลายทั้งสองข้างห่างกัน ๓ เป็นติเมตรและแถบโลหะสีเงินแบนกว้าง ๖ มิลลิเมตรยาว ๓ เซนติเมตร ดังนี้ ชั้นจัตวาอันดับ ๑ติด ๑ บั้ง ชั้นจัตวาอันดับ ๒ติด ๒ บั้ง ชั้นจัตวาอันดับ ๓ติด ๓ บั้ง ชั้นจัตวาอันดับ ๔ติด ๔ บั้ง และแถบโลหะสีเงิน ๑ แถบ การติดบั้งให้ติดคว่ำให้มุมแหลมขึ้นทางด้านคอ และติดแถบโลหะตอนล่างของบั้ง (๒)สำหรับข้าราชการตั้งแต่ชั้นตรีขึ้นไป ติดเครื่องหมายเป็นดาวโลหะสีเงิน ๕ แฉก ขนาดเส้นผ่าศูนย์กลาง ๒ เซนติเมตร ดังนี้ ชั้นตรี ติด๑ ดวง ชั้นโท ติด ๒ดวง ชั้นเอก ติด๓ ดวง การติดเครื่องหมายดังกล่าวให้ติดที่ปลายอินทรธนูจากด้านไหล่ขึ้นมาด้านคอเว้นระยะห่างกันพอสมควร (๓)สำหรับข้าราชการชั้นพิเศษ ติดเครื่องหมายรูปช่อชัยพฤกษ์ ทำด้วยโลหะสีเงินที่ปลายอินทรธนูด้านไหล่และติดเครื่องหมายพระเกี้ยวรัศมีไว้กึ่งกลาง เหนือช่อชัยพฤกษ์ ข้อ๗ เครื่องหมายสังกัด เป็นรูปกระหนกสี่เหลี่ยมรี ทำด้วยโลหะสีเงินสูง ๒.๕ เซนติเมตร กว้าง ๒ เซนติเมตร มีวงกลมโปร่งอยู่ภายใน มี ๒ชนิด (๑)ภายในวงกลมมีอักษรย่อชื่อจังหวัด ทำด้วยโลหะสีเงิน ติดไว้ที่คอเสื้อด้านขวา (๒)ภายในวงกลมมีเลขสังกัดของเขตเป็นเลขเป็นเลขไทย ทำด้วยโลหะสีเงินติดไว้ที่คอเสื้อด้านซ้าย ข้าราชการกรมสรรพสามิตในส่วนกลางซึ่งมีสิทธิแต่งเครื่องแบบเจ้าพนักงานสรรพสามิตตามกฎสำนักนายกรัฐมนตรีนี้ให้ติดเฉพาะอักษรย่อชื่อจังหวัดพระนครและธนบุรีไว้ที่คอเสื้อทั้งด้านขวาและด้านซ้าย ข้าราชการกรมสรรพสามิตประจำเขตทุกเขตซึ่งมีสิทธิแต่งเครื่องแบบเจ้าพนักงานสรรพสามิตตามกฎสำนักนายกรัฐมนตรีนี้ให้ติดอักษรย่อชื่อจังหวัดพระนครและธนบุรีไว้ที่คอเสื้อด้านขวา ติดเลขสังกัดของเขตไว้ที่คอเสื้อด้านซ้าย ข้อ๘ อักษรย่อชื่อจังหวัดให้ใช้ตามบัญชีท้ายกฎสำนักนายกรัฐมนตรี ข้อ๙ เครื่องแบบเจ้าพนักงานสรรพสามิตหญิง เช่นเดียวกับเครื่องแบบเจ้าพนักงานสรรพสามิตชาย เว้นแต่ (๑)เครื่องแบบสีกากี จะใช้หมวกพับปีกสีกากี กระโปรงสีกากี รองเท้าและถุงเท้า ก็ได้ดังนี้ หมวกพับปีกสีกากีปีกหมวกสีน้ำเงินดำ มีผ้าพันหมวกสีน้ำเงินดำห้อยชายหลังตราหน้าหมวกเป็นรูปดวงตรากรมสรรพสามิต สูง ๕ เซนติเมตรกว้าง ๔ เซนติเมตร ทำด้วยโลหะสีเงิน หรือปักด้วยดิ้นสีเงิน แล้วแต่กรณี กระโปรงสีกากียาวปิดเข่า ปลายบานเล็กน้อย มีห่วงสำหรับสอดเข็มขัด กว้าง ๑ เซนติเมตร ๔ ห่วง รองเท้าให้ใช้รองเท้าหุ้มส้นหนังสีดำปิดปลายเท้าไม่มีลวดลาย ส้นสูงไม่เกิน ๗ เซนติเมตร ถุงเท้ถ้าใช้ให้ใช้ถุงเท้ายาวสีเนื้อ (๒)เครื่องแบบสีขาว จะใช้หมวกพับปีกสีขาว กระโปรงสีขาว รองเท้าและถุงเท้า ก็ได้ซึ่งมีลักษณะและส่วนประกอบเช่นเดียวกับเครื่องแบบสีกากี (๓)เมื่อสวมเสื้อคอพับหรือเสื้อคอแบะ ให้สอดชายเสื้อไว้ภายในกระโปรง ข้อ๑๐ เครื่องแบบตามกฎสำนักนายกรัฐมนตรีนี้แบบใดจะต้องแต่งในโอกาสใดให้เป็นไปตามที่อธิบดีกรมสรรพสามิตกำหนด ข้อ๑๑ ให้กรมสรรพสามิตสร้างหรือเขียนรูปเครื่องแบบตัวอย่างขึ้นไว้เป็นมาตรฐาน ให้ไว้ณ วันที่ ๑๖ กันยายน พ.ศ. ๒๕๑๔ จอมพล ถ. กิตติขจร นายกรัฐมนตรี+-------------------------------------------------------------------------------------------------------+หมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากกฎสำนักนายกรัฐมนตรี ฉบับที่ ๔๐ (พ.ศ.๒๔๙๓)ออกตามความในพระราชบัญญัติเครื่องแบบข้าราชการพลเรือนพุทธศักราช ๒๔๗๘ (ว่าด้วยเครื่องแบบเจ้าพนักงานบางตำแหน่งในกรมสรรพสามิต)ได้ประกาศใช้มานานแล้วสมควรปรับปรุงเครื่องแบบเจ้าพนักงานสรรพสามิตเสียใหม่ เพื่อความเหมาะสมกับงานและสภาพของหน้าที่ที่ปฏิบัติอยู่ในปัจจุบันจึงจำเป็นต้องออกกฎสำนักนายกรัฐมนตรีฉบับนี้[รก.๒๕๑๔/๑๐๕/๑พ/๑ ตุลาคม ๒๕๑๔]